google/wiki40b huggingface dataset:
ज्योफ्री बायकाट

ज्योफ्री बायकाट (अंग्रेज़ी: Geoffrey Boycott; जन्म 21 अक्टूबर 1940) यॉर्कशायर और इंग्लैंड के पूर्व क्रिकेटर है। 1962 से 1986 तक सफल और कभी-कभी विवादास्पद खेल कैरियर में
बायकाट ने खुद को इंग्लैंड के सबसे सफल सलामी बल्लेबाजों में से एक के रूप में स्थापित किया। ज्योफ्री ने खिलाड़ी के रूप में रिटायर होने के बाद क्रिकेट कमेंटेटर के रूप में सफलता पायी है। वह प्रथम श्रेणी के इतिहास में शतकों के पांचवें और रनों के आठवे उच्चतम संचायक है।
इंग्लैंड के लिए 1964 से 1982 तक 108 टेस्ट मैच खेलने के बाद, बायकाट ने अपना अंतरराष्ट्रीय करियर 22 शतक की मदद से 8,000 से ज्यादा रन बनाने के साथ समाप्त किया। एक समय वह अग्रणी टेस्ट रन बनाने वाले बल्लेबाज थे। अपना खेल करियर समाप्त करने के बाद, वह रेडियो और टेलीविजन दोनों पर मुखर और विवादास्पद क्रिकेट कमेंटेटर बन गये। 1998 में उन्हें अपनी पूर्व प्रेमिका मार्गरेट मूर पर हमला करने का फ्रांस में दोषी पाया गया था। वह हमेशा अपने को बेगुनाह कहते आये हैं।
अवरोपित डेल्टा

जब किसी नदी का डेल्टा सागरीय लहरों अथवा धाराओं द्वारा अवरुद्ध कर दिया जाता हैं, तब उसे अवरोपित डेल्टा कहतें हैं।
विश्व धरोहर दिवस

विश्व धरोहर दिवस अथवा विश्व विरासत दिवस ,(World Heritage Day) प्रतिवर्ष 18 अप्रैल को मनाया जाता है,इस दिवस को मनाने का मुख्य उद्देश्य भी यह है कि पूरे विश्व में मानव सभ्यता से जुड़े ऐतिहासिक और सांस्कृतिक स्थलों के संरक्षण के प्रति जागरूकता लाइ जा सके।संयुक्त राष्ट्र की संस्था यूनेस्को की पहल पर एक अंतर्राष्ट्रीय संधि की गई ज्योति विश्व के सांस्कृतिक प्राकृतिक धरोहर के संरक्षण के हेतु प्रतिबद्ध है यह संधि सन 1972 में लागू की गई प्रारंभ में मुख्यता तीन श्रेणियों में धरोहर स्थलों को शामिल किया गया तहरी वह धरोहर स्थल जो प्राकृतिक रूप से संबद्ध हो अर्थात प्राकृतिक धरोहर स्थल दूसरे सांस्कृतिक धरोहर स्थल और तीसरा मिश्रित धरोहर स्थल वर्ष 1982 में इकोमार्क नामक संस्था ने ट्यूनिशिया में अंतर्राष्ट्रीय स्मारक और स्थल दिवस का आयोजन किया तथा उस सम्मेलन में यह भी बात उठी कि विश्व भर में किसी प्रकार के दिवस का आयोजन किया जाना चाहिए यूनेस्को की महासम्मेलन में इसके अनुमोदन के पश्चात 18 अप्रैल को विश्व धरोहर दिवस के रूप में मनाने के लिए घोषणा की गई पूर्व में 18 अप्रैल को विश्व स्मारक तथा पुरातत्व स्थल दिवस के रूप में मनाए जाने की परंपरा थी
रिवर्स रेपो रेट

पुनः क्रय अनुबंध अथवा रिपर्चेज एग्रीमेंट (Repurchase agreement) अथवा रेपो सामान्यतः सरकारी प्रतिभूतियों से लघु-अवधि उधार को कहते हैं। इसमें विक्रेता निवेशकों को विचाराधीन प्रतिभूतियों का विक्रय करता है और उसके कुछ दिनों बाद थोड़े अधिक मूल्य के साथ पुनः क्रय कर सकता है।

रिजर्व बैंक इंडिया के लिए रेपो का उपयोग

भारत में भारतीय रिजर्व बैंक (आरबीआई) अर्थव्यवस्था में धन की आपूर्ति को कम या अधिक करने के लिए रेपो और रिवर्स रेपो को काम में लेता है। आरबीआई वाण्यिजिक बैंकों को जब उधार देता है तो उसे रेपो दर (repo rate) कहा जाता है। मुद्रास्फीति के समय, आरबीआई रेपो दर को बढ़ा देता है जिससे बैंकों द्वारा धन उधार लेने और अर्थव्यवस्था में धन की आपूर्ति कम होने को हतोत्साहित किया जाता है। जून 2017 के अनुसार आरबीआई रेपो दर 6.25% और रिवर्स रेपो दर 6.00% थी।
केन्द्रक झिल्ली

केन्द्रक झिल्ली (nuclear membrane) या केन्द्रक आवरक (nuclear envelope) वनस्पतियों, प्राणियों और सुकेन्द्रिक जीवों की कोशिकाओं के कोशिका केन्द्रक (cell nucleus) को घेरने वाली झिल्ली होती है। यह दो लिपिड द्विपरतों से बनी हुई होती है (एक बाहरी और एक भीतरी)। कोशिका की अधिकांश अनुवांशिक (जेनेटिक) सामग्री केन्द्रक झिल्ली के भीतर सुरक्षित रहती है। इस झिल्ली में कई केन्द्रक छिद्र (nuclear pores) होते हैं जिनके द्वारा केन्द्रक से कोशिका के अन्य भागों के बीच कुछ सामग्री आ-जा सकती है। बाहरी केन्द्रक झिल्ली आंतरद्रव्यजालिका (endoplasmic reticulum) की बाहरी झिल्ली के साथ जुड़ी हुई होती है। भीतरी केन्द्रक झिल्ली केन्द्रक के अन्दर केन्द्रक आव्यूह (nuclear matrix) से जुड़ी होती है जिस से केन्द्रक के आकार को ढांचीय सहारा मिलता है। केन्द्रक झिल्ली औसतन २०-४० नैनोमीटर चौड़ी होती है।
निकेल(II) क्लोराइड

निकेल (II) क्लोराइड एक अकार्बनिक यौगिक है।
ख़तलोन प्रान्त

नाम का उच्चारण

'ख़तलोन' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

विवरण

ख़तलोन प्रान्त उत्तर में गिस्सार पर्वत शृंखला और दक्षिण में पंज नदी के बीच स्थित है। इसकी अंतर्राष्ट्रीय सीमाएँ पश्चिम में उज़बेकिस्तान और दक्षिण में अफ़्ग़ानिस्तान से लगती हैं। सोवियत संघ के ज़माने में (जब ताजिकिस्तान उसका अंग था) ख़तलोन प्रान्त दो प्रान्तों में विभाजित था - कुर्गान-त्युबे ओब्लास्त (Курган-Тюбе) और कुलोब ओब्लास्त (Куляб)। नवम्बर १९९२ में इन दोनों प्रदेशों का विलय करके ख़तलोन प्रान्त बनाया गया। कुर्गान-त्युबे का इलाक़ा कोफ़रनिहोन नदी और वख़्श नदी की वादियों में पश्चिमी ख़तलोन में पड़ता है। कुलोब का इलाक़ा पूर्वी ख़तलोन में किज़िलसु नदी और यख़सु नदी की घाटियों में पड़ता है। पूरे प्रान्त में कुल मिलकर २४ ज़िले हैं - १४ पश्चिमी ख़तलोन में और १० पूर्वी ख़तलोन में। ख़तलोन की अधिकतर आबादी कृषि में लगी हुई है, विशेषकर कपास और मवेशी पालन के क्षेत्रों में। उद्योगों में केवल २-३% लोग ही काम करते हैं।
नाड़ीग्रन्थि पुटी

कारण

नाड़ीग्रन्थि पुटी अज्ञातहेतुक रूप से होती है, लेकिन ये शायद सामान्य जोड़ या कंडरा आवरण कार्य में बदलाव को लक्षित करती हैं। जोड़ों के पास पुटियां, जोड़ों से जुड़ी होती हैं और सबसे आम धारणा यह है कि एक प्रकार का चेक वाल्व बन जाता है, जो जोड़ों से द्रव बाहर तो जाने देता है, लेकिन उसे वापस अंदर नहीं जाने देता। पुटी में भी वैसा ही द्रव भरा रहता है, लेकिन यह सामान्य स्नेहक द्रव से गाढ़ा होता है। पुटियां आम तौर पर कलाई के जोड़ों के आसपास पाई जाती हैं, खास तौर से मणिबन्ध जोड़ के पास, नाड़ीगन्थि पुटी के कुल मामलों में 80% मामले इसी के होते हैं।

उपचार

यदि जोड़ के कैप्सूल में से रोधी वाल्व निकाल दिया जाए तो शल्य चिकित्सा के बाद, रोग दोबारा होने की दर 5 से 10% तक कम हो जाती है। नाड़ीग्रन्थि पुटी की खुली शल्यक्रिया के बजाय कलाई की आर्थ्रोस्कोपी अब इसका विकल्प बनता जा रहा है।
नाड़ीग्रन्थि पुटी के इलाज के एक पुराने तरीके में किसी भारी किताब के गांठ पर वार किया जाता था, जिससे गांठ फटकर उसका द्रव आसपास के ऊतकों में फैल जाता था। एक शहरी कथा में कहा गया है कि चूंकि सर्वाधिक गरीब घरों तक में बाईबल मिल जाती है, इसलिए नाड़ीग्रन्थि पुटी को आमतौर पर "जिलियन लम्प", "बाईबल बम्प" या "गिडीअन रोग" का उपनाम दिया जाने लगा।
संधारित्र

संधारित्रों का संयोजन

जिस प्रकार प्रतिरोधों और प्रेरकत्वों को आवश्यकतानुसार श्रेणीक्रम या समान्तर क्रम में जोड़कर उचित मान (वैल्यू) तथा उचित रेटिंग (वाटेज, वोल्टता, धारा की रेटिंग आदि) प्राप्त कर ली जाती है, उसी प्रकार दो या अधिक संधारित्रों को भी आवश्यकतानुसार संयोजित किया जाता है।

परिवर्ती संधारित्र

अनेक कार्यों के लिए, परिवर्ती संधारित्र (वैरिएबल कैपेसिटर) आवश्यक होते हैं (जैसे, रेडियो के ट्यूनर में)।
रामदसचक

रामदासचक एक बिख्यत गाव, जो सोनपुर और आमि के बिच बसा है।
फ़िलिपीन्ज़ के क्षेत्र

फ़िलिपीन्ज़ के क्षेत्र (Regions of the Philippines) दक्षिणपूर्वी एशिया के फ़िलिपीन्ज़ देश के मध्य-स्तरीय प्रशासनिक विभाग हैं। फ़िलिपीन्ज़ में १८ क्षेत्र परिभाषित करे गए हैं और वे ३ द्वीप दलों में संगठित हैं। हर क्षेत्र में कई प्रान्त आते हैं।
विकिमीडिया कॉमन्स

स्थापना

परियोजना एरिक मोलर द्वारा मार्च 2004 में प्रस्तावित की गई थी और सितंबर 7, 2004, को इसकी शुरूआत हुई। एक केंद्रीय भंडार की स्थापना के पीछे प्रमुख प्रेरणा विकिमीडिया परियोजनाओं और भाषाओं भर में प्रयासों के दोहराव को कम करने की इच्छा थी, चूँकि कॉमन्स के निर्माण से पहले एक ही फ़ाइल विभिन्न विकिज़ पर पृथक रूप से अपलोड की जाती थी।
विदाई (1974 फ़िल्म)

संक्षेप

व्यापारी साझेदार के धोखे के बाद पार्वती का पति उसे, दो पुत्र प्रभाकर (सत्येंद्र कप्पू) व सुधाकर (जितेंद्र) और गूंगी बेटी (मीना टी) को गरीबी में छोड़ चलबसता है| प्रभाकर बड़ा बन पूजा (कानन कोशल) से शादी कर घरसे चला जाता है| समय के चलते सुधाकर भी अपनी पढ़ाई पूरा कर नौकरी के लिए शहर जाता है| जब गौरी को मुरली (असरानी) से शादी करने से इंकार किया जाता है तो दोनों आत्महत्या करलेते है और सुधाकर घर आजाता है| कुछ दिन बाद सुधाकर अमीर धर्मदास (मदन पुरी) की बेटी पद्मा (लीना चंदावरकर) से शादी कर उसे घर लाता है| अमीर घर में पली पद्मा को अपने सास का साथ रहना पसन्द न होने के कारण घर में तनाव होता है| पद्मा का बच्चा होने पर भी घर की परिस्तिथी नहीं सुधरती| इसलिए बीमार माँ को छोड़ सुधाकर पद्मा के साथ धर्मदास के महल रहने जाता है| आगे की कहानी में पद्मा का पारिवारिक संबंधों को समझना और दोनों भाई प्रभाकर व सुधाकर का मिलकर अपने माँ के साथ रहना दिखाया गाया है|
रोबर्ट एडवर्ड्स (विज्ञानी)

रोबर्ट एडवर्ड्स एक अंग्रेज वैज्ञानिक थे। इन्हें नोबेल पुरस्कार मिलने के कारण जाने जाते हैं।

जन्म और शिक्षा

इनका जन्म इंग्लैंड में 27 सितम्बर 1925 में हुआ था। यह मेंचेस्टर विद्यालय में जाकर पढ़ाई की। 10 अप्रैल 2013 को इनकी मौत हो गई।
खम्मम

विवरण

खम्मम मध्य रेलवे पर वारंगल के दक्षिण-दक्षिणपूर्व में स्थित है। यह शहर एक व्यापारिक और आर्थिक केंद्र है। आसपास के क्षेत्र में चावल, ज्वार, मक्का और दलहन उगाए जाते हैं। कोयला, रक्तमणि, लौह अयस्क और सिलखड़ी भी यहाँ मिलते हैं।
भक्ति यादव

प्राम्भिक जीवन

भक्ति यादव जन्म 3 अप्रैल 1926 को उज्जैन के पास महिदपुर में हुआ। वे महाराष्ट्र के प्रसिद्ध परिवार से है। 1937 में जब लड़कियों को पढ़ाने को बुरा माना जाता था पर जब भक्ति जी ने आगे पढ़ने की इच्छा जाहिर की तो उनके पिता ने पास के गरोठ कस्बे में भेज दिया जहाँ सातवीं तक उनकी शिक्षा हुई। इसके बाद भक्तिजी के पिता इंदौर आये और अहिल्या आश्रम स्कूल में उनका दाखिला करवा दिया। उस वक्त इंदौर में वो एक मात्र लड़कियों का स्कूल था, जहां छात्रावास की सुविधा थी। यहां से 11वीं करने के बाद उन्होंने 1948 में इंदौर के होल्कर साईंस कॉलेज में प्रवेश लिया और बीएससी प्रथम वर्ष में कॉलेज में अव्वल रहीं।

डाक्टरी की पढाई

महात्मा गांधी मेमोरियल मेडिकल कॉलेज (एमजीएम) में एमबीबीएस का पाठ्यक्रम था। उन्हें ११वीं के अच्छे परिणाम के आधार पर दाखिला मिल गया। कुल 40 एमबीबीएस के लिय चयनित छात्र में 39 लड़के थे और भक्ति अकेली लड़की थीं। भक्ति एमजीएम मेडिकल कॉलेज की एमबीबीएस की पहली बैच की पहली महिला छात्र थीं। वे मध्यभारत की भी पहली एमबीबीएस डॉक्टर थी। 1952 में भक्ति एमबीबीएस डॉक्टर बन गई।भक्ति ने एमजीएम मेडिकल कॉलेज से ही एमएस किया।

विवाह और व्यवसाय

1957 उन्होंने अपने साथ पढ़ने वाले डाक्टर चंद्रसिंह यादव से विवाह किया था। डा. यादव को शहरों के बड़े सरकारी अस्पतालों में नौकरी का बुलावा आया था, लेकिन उन्होंने इंदौर की मिल इलाके का बीमा अस्पताल चुना था। वे आजीवन इसी अस्पताल में नौकरी करते हुए मरीजों की सेवा करते रहे। उन्हें इंदौर में मजदूर डॉक्टर के नाम से जाना जाता था। डाक्टर बनने के बाद इंदौर के सरकारी अस्पताल महाराजा यशवंतराव अस्पताल में उन्होंने सरकारी नौकरी की। बाद में उन्होंने सरकारी नौकरी से त्यागपत्र दे दिया। इन्होने कालांतर में इंदौर के भंडारी मिल नंदलाल भंडारी प्रसूति गृह के नाम से एक अस्पताल खोला, स्त्रीरोग विशेषज्ञ की नौकरी की। 1978 में भंडारी अस्पताल बंद हो गया था। बाद में उन्होंने वात्सल्य के नाम से उन्होंने घर पर नार्सिंग होम की शुरुआत की। डा. भक्ति का नाम काफी प्रसिद्ध था। यहाँ संपन्न परिवार के मरीज से नाम मात्र की फीस ली जाती है और गरीब मरीजों का इलाज मुफ्त करती है। तब से लेकर आज तक डा. भक्ति अपनी सेवा के काम को अंजाम दे रही हैं।

वृद्धावस्था

2014 में 89 साल की उम्र में डा. चंद्रसिंह यादव का निधन हो गया। डा. भक्ति को २०११ साल में अस्टियोपोरोसिस नामक खतरनाक बीमारी हो गई, जिसकी वजह से उनका वजन लगातार घटते हुए 28 किलो रह गया। डा.भक्ति को उनकी सेवाओं के लिए 7 साल पहले डॉ. मुखर्जी सम्मान से नवाजा गया।

मृत्यु

१४ अगस्त २०१७ सोमवार को इंदौर में अपने घर पर उन्होंने आखिरी सांस ली।
मुहन्नद

मोहन्नद (مهند, Mohannad) या मुहन्नद या मोहनद अरबी भाषा में लड़कों का एक नाम है। इसका शब्द का अर्थ अरबी में तलवार होता है। मुहम्मद से मिलते-जुलते रूप के बावजूद यह उस से बिलकुल अलग अर्थ और जड़ें रखता है। 'मोहन्नद' नाम वास्तव में 'अल-हेन्द' यानि भारत (हिन्द) के नाम पर पड़ा है क्योंकि पुराने ज़माने में अरब देशों में भारत में बनी तलवारें सर्वोत्तम समझी जाती थीं।
तिर्यक बन्धन

तिर्यक बन्धन , एक बहुलक शृंखला को दूसरी बहुलक शृंखला से जोड़ने वाला रासायनिक आबंध है। तिर्यक बन्धन दो सहसंयोजी हो सकते हैं या आयनिक बन्ध।
अम्बेडकर नगर, फलोदी

अम्बेडकर नगर (अंग्रेजी: Ambedkar Nagar) एक गांव है जो भारतीय राज्य राजस्थान तथा जोधपुर ज़िले के फलोदी तहसील में स्थित है। गांव के ज्यादातर लोग खेती पर निर्भर करते हैं इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या ३४८ है। यहां कई सरकारी तथा कई निजी (प्राइवेट विद्यालय) भी है।
छिरकथूर पूरम

'छिरकथूर पूरम  पलक्काड़ का एक् वार्षिक त्योहार है। पालक्काड़ उत्तरी केरल का एक जिला है। यह त्यौहार एक मंदिर में होता है जिसक नाम है - श्री छिरकथूर भगवती मंदिर। इस त्योहार का मुख्य आकर्षण है - झूल से अलंकृत किए हुए सत्ताईस हाथियों के भव्य जुलूस। बड़े पैमाने पर अलंकृत पोशाक में ख्डे हुए इन शांत दिग्गजों की यह दृष्टि अति मनोहर और लुभावनी होते है। केरल के पारंपरिक ऑर्केस्ट्रा, जिसको पंचवाद्यम  नाम से जान जाते है, और पंडीमेलाम जब शुरू होता है तब लोगों के मन में जोश उमड़ आता है। वे इस उत्सव को ज़्यादा उत्साहित बनाने मॅ मदद क्र्रते है। थेय्यम, कालवेला, कथकली, कुम्भकाली, ठट्टीमेल कूथू आदि जैसे विभिन्न कला रूपों का भी प्रदर्शन किया जाता है जो इस त्योहार को और भी मनोरंजित बनाते है।छिरकतूर पूरम मलयालम महीना 'कुम्भं' में 'मेडम' दिवस में मनाया जाता है । इस महीने में गरमी अधिक होता है, फिर भी लोग गर्मी को भूलकर उत्सव के जोश में डूबे रहते हैं। मंदिर इस समय बहुत रंगीन और सुंदर दिखता है। इस महोत्सव में सात क्षेत्रों भाग लेते हैं - ओट्टपलम, पल्लड़मंगलम, पालप्पुरम, एरककोत्तिरि, मिटना, उत्तरी और दक्षिणी मंगलम। वे केरल की समृद्ध और जीवंत संस्कृति को प्रदर्शित करने के लिए कड़ी मेहनत करते हैं। छिरकतूर पूरम एक रंगीन त्यौहार है । पूरम के बाद 'मोलाईडल  पूथन' और 'थिरा' ह्र्र एक हिदू घर मॅ जाते हैं। वह दोनों ही इस क्षेत्र के ग्राम त्योहारों का एक अनिवार्य हिस्सा है। पूथन बजाने वाले आमतौर पर उज्ज्वल (आमतौर पर लाल) में पहनते हैं, सोने के रंग के ट्रिंकेट के साथ सुशोभित कसकर वेशभूषाएं भी पहनते हैं। उनका बढा मुरेठा, जिसमें मोर पंख हैं, उनके प्रभावशाली मुखौटे आदि सब दिलचस्प हैं। थिर बजाने वाले अर्धविराम काली ताज पहनते है जिसमे देवी के चित्र होते है। ज्यादातर थिरा बजाने वाले लोग क़लाबाज़ी में बहुत प्रतिभाशाली होते हैं। यह उनके प्रदर्शन को और अधिक रोचक बनाता है। नायादियों - लोगों की एक विशेष जनजाति भी घरों में जाते हैं। वे अपने आदिवासी गीतों को गाते हुए जाते हैं। अगला रिवाज है - पराएदुप्पू। 'वेळीचापाडु', जिन्हे प्रकाश का खुलासा माना जाता हैण्, देवता और भक्तों के मध्य मध्यस्थ है। ''वेळीचापाडु' शब्द का मतलब है - जो हर समस्या पर प्रकाश डालता है। जब देवता उनमे , प्रवेश करता है, वे एक उन्माद में नृत्य करते है। वे भी घर-घर में जाकर एक पतीला में धान, केला आदि स्वीकार कर लेते हैं।अगले आने वाले समारोह है - कुतिरक्कु थालावेककाल। कई बड़े घोड़े बांस की छड़ें और केनेन पत्ते कए उपयोग करके बनाए जाते है। प्रत्येक घोड़ा सेना के एक सैनिक को दर्शाता है। जब शरीर निर्माण खत्म हो जाता है, तब सर लगाना शुरु हो जाता है। प्रत्येक क्षेत्र के इस प्रसंग का अपना स्वयं का रूप होता है। पूरम के दिन लोग अपने घोड़ों को चिरकतूर मंदिर में ले जाते हैं और कुथिरकली का प्रदर्शन  करते है.। ये घोड़े एक-दूसरे के साथ पूरम में प्रतिस्पर्धा करते हैं। जो सबसे ज्यादा घोड़े को फेंकता है या उठता  है वह सबसे अच्छा खिलाड़ी माना जाता है। पूरम घोड़े की रैली से शुरु होत है। इसके बाद हाथी रैली होती है। इन सबके बाद आतिशबाजी शुरू होत्ता हैं। ज्यादातर लोग इसके बाद जाते हैं, लेकिन कुछ लोग सुबह के पूर्कम के लिए पीछे रह जाते हैं।
2002 ग्रांड प्रिक्स डे टेनिस डे ल्योन

पुरुष एकल

पौल हेनरी मैथ्यू ने  गुस्तावो कुएर्तेन को 4–6, 6–3, 6–1 से हराया।

पुरुष युगल

वेन ब्लैक /  केविन उलियेट ने  मार्क नोल्स /  डेनियल नैस्टर को 6–4, 3–6, 7–6(3) से हराया।
प्राचलिक समीकरण

प्राचलिक समीकरणों को एक समीकरण में बदलना

इसके लिए प्राचल का विलोपन करना पड़ता है।
अन्तर्विफलता माध्य समय

किसी प्रणाली (सिस्टम) का अंतर्विफलता माध्य समय (Mean time between failures (MTBF)) वह अनुमानित अवधि है जितने देर काम करने के बाद उस प्रणाली के विफल होने की सम्भावना है। इस शब्द का प्रयोग संयंत्र (प्लान्ट) और उपकरण (equipment) के रखरखाव के सन्दर्भ में किया जाता है।
नीलगिरि तहर

आवास

इसका निवास स्थान दक्षिणी पश्चिमी घाट के पर्वतीय वर्षा वनों के खुले पर्वतीय चारागाह हैं। ये चारागाह कम ऊंचाई पर घने जंगलों से घिरे रहते हैं। यह पहले बड़े झुण्डों में इन घास के मैदानों में चरते थे लेकिन उन्नीसवीं सदी में इनके आखेट और अवैध शिकार की वजह से बीसवीं सदी की शुरुआत में इसकी संख्या महज़ १०० रह गई थी जो अब बढ़कर २००० हो गई है और इसी कारण से यह जाति आई यू सी एन द्वारा संकटग्रस्त घोषित करी गई है। इनका आवास क्षेत्र उत्तर से दक्षिण में ४०० किलोमीटर में फैला हुआ है और एराविकुलम राष्ट्रीय उद्यान इसकी सबसे बड़ी आबादी का घर है।

वर्गीकरण

तमिल भाषा में इसके नाम का अर्थ है खाई की बकरी जबकि हाल के अनुसंधानों से यह पता चला है कि यह बकरी से अधिक भेड़ का सम्बन्धी है। सन् २००५ तक इसे अन्य तहर की श्रेणी हॅमिट्रैगस के साथ रखा गया था लेकिन अब इसकी प्रजाति को एक नया नाम नीलगिरिट्रैगस दे दिया गया है।

विवरण

यह एक गठीले बदन का प्राणी है जिसके खाल के बाल छोटे और रूखे होते हैं और चुभने वाली अयाल होती है। नर मादा से बड़ा होता है और परिपक्व होने पर इसका रंग और गाढ़ा हो जाता है। दोनों लिंगों के सींग होते हैं जो घुमावदार होते हैं नरों में यह ४० सेंटीमीटर तक पहुँच सकते हैं जबकि मादाओं में यह थोड़ा छोटे होते हैं और ३० सेंटीमीटर तक ही लंबे होते हैं। वयस्क नर का वज़न ८० से १०० किलोग्राम तथा कंधे तक लंबाई १०० सेंटीमीटर तक होती है। वयस्क नरों की पीठ हल्के सलेटी रंग की हो जाती है जिससे इनको आसानी से पहचाना जा सकता है।
जीव

जीव (Organism) शब्द जीवविज्ञान में सभी जीवन-सन्निहित प्राणियों के लिए प्रयुक्त होता है, जैसे: कशेरुकी जन्तु, कीट, पादप अथवा जीवाणु।
एक जीव में एक या एक से अधिक कोशिकाएँ होते हैं। जिनमें एक कोशिका पाया जाता है उसे एक कोशिकीय जीव है; एक से अधिक कोशिका होने पर उस जीव को बहुकोशिकीय जीव कहा जाता है। मनुष्य का शरीर विशेष ऊतकों और अंगों में बांटा होता है, जिसमें कोशिकाओं के कई अरबों की रचना में बहुकोशिकीय जीव होते हैं।

एक कोशिकीय जीव

मात्र अति सूक्ष्म जीव ही एक कोशिकीय होते है।

बहुकोशिकीय जीव

बड़े जानवर, मनुष्य आदि इसी श्रेणी में आते है।

जैन दर्शन

जैन दर्शन में जीव शब्द मुख्यतः आत्मा के लिए भी प्रयोग किया जाता है। आचार्य उमास्वामी ने तीर्थंकर महावीर के मन्तव्यों को पहली सदी में सूत्रित करते हुए तत्त्वार्थ सूत्र में लिखा है: "परस्परोपग्रहो जीवानाम्"। इस सूत्र का अर्थ है, 'जीवों के परस्पर में उपकार है'।
वाट्सऐप

व्हाट्सएप मैसेंजर की शुरुआत

जनवरी २००९ में जेन कूम ने एप्पल का एक आईफोन खरीदा। इस फोन से जेन कूम को एप के जबर्दस्त लोकप्रिय  हो सकने की संभावनाओं का अंदाजा लग गया। इसी दौरान जेन कूम अपने रूसी मूल के दोस्त एलेक्स फिशमैन के पश्चिमी सैन जोस स्थित घर गए। फिशमैन रूसी मूल के दोस्तों को हर सप्ताह पीत्ज़ा खाने और फिल्म देखने के लिए आमंत्रित करते थे। कई बार इस महफिल में ४० लोग तक आ जाते थे। फिशमैन के रसोईघर  में जेन कूम और फिशमैन चाय पीते हुए एप पर घंटों चर्चा करते थे। इसी बातचीत के दौरान वॉट्सएप जैसा एक नया एप बनाने के विचार  ने जन्म लिया। दिलचस्प वॉट्सएप्प, दिलचस्प मालिक वॉट्सएप्प को उक्रेन के ३७ साल के जन कूम ने अमेरिका के ४४ साल के ब्रायन एक्टन के साथ मिल कर शुरू किया था। बाद में एक और 'वेंचर कैपिटलिस्ट', जिम गोएट्ज भी इसमें शामिल हो गए।  जेन कूम कंपनी के मुख्य कार्यकारी (सीईओ) हैं। मशहूर व्यावसायिक पत्रिका  'फोर्ब्स' के मुताबिक वॉट्सएप्प के मुख्य कार्यकारी जन कूम के पास इस कंपनी की ४५ फीसदी हिस्सेदारी है।

आय का प्रारूप

फेसबुक ने इसे २०१५ से नि:शुल्क कर दिया है।
आरती मेहरा

आरती मेहरा दिल्ली नगर निगम की वर्तमान महापौर हैं। ये हौज खास से, जो कि दक्षिण दिल्ली का नगर निगम वार्ड से जीती हैं। ये भारतीय जनता पार्टी की प्रत्याशी थीं।
इनका जन्म पंजाब के नंगल में हुआ था। इन्होंने मिरांडा हाउस से स्नातक किया और संयुक्त राज्य से मार्केटिंग में कोर्स किया। इससे पूर्व ये दिल्ली नगर निगम के स्वास्थ्य समिति की अध्यक्ष थीं।
पटौदी के नवाब

शब्द नवाब के पटौदी उत्तरी भारत में पटौदी राज्य रियासत थी। पटौदी की स्थापना वर्ष 1804 में ब्रिटिश ईस्ट इंडिया कंपनी द्वारा की गई जब अफ्गानी पठान फैज़ तलब खान को यहाँ का नवाब बनाकर द्वितीय आंग्ल-मराठा युद्ध में मराठा साम्राज्य के सामने खड़ा किया।
समराङ्गणसूत्रधार

परिचय

इस ग्रन्थ में ८३ अध्याय हैं जिनमें नगर-योजना, भवन शिल्प, मंदिर शिल्प, मूर्तिकला तथा मुद्राओं सहित यंत्रों के बारे में (अध्याय ३१, जिसका नाम 'यन्त्रविधान' है) वर्णन है। इसका ३१वाँ अध्याय (यन्त्रविधान) यंत्रविज्ञान के क्षेत्र में एक सीमा बिन्दु है। इस अध्याय में अनेक यंत्रों का वर्णन है। लकड़ी के वायुयान, यांत्रिक दरबान तथा सिपाही, इनमें रोबोट की एक झलक देख सकते हैं।
संतोष हेगडे

एन. संतोष हेगडे (जन्म : १६ जून १९४०) भारत के उच्चतम न्यायालय के पूर्व न्यायधीश एवं महान्यायवादी रहे हैं। वर्तमान में वे कर्नाटक के लोकायुक्त हैं तथा हाल में ही गठित जन-लोकपाल विधेयक निर्मात्री समिति के सदस्य भी हैं। हाल में ही उन्होंने कर्नाटक में अवैध खनन मामले पर जो रिपोर्ट बनाई उसमें उन्होंने मुख्यमंत्री बीएस येदियुरप्पा को ज़िम्मेदार ठहराया.
इसके बाद येदियुरप्पा को अपने पद से इस्तीफ़ा देना पड़ा था।
पुरूरवा

ब्रह्माजी से अत्रि, अत्रि से चन्द्रमा, चन्द्रमा से बुध और बुध से इलानन्दन पुरूरवा का जन्म हुआ।
लखनऊ में यातायात

सड़क यातायात

‎ 
शहर में सार्वजनिक यातायात के उपलब्ध साधनों में सिटी बस सेवा, टैक्सी, साइकिल रिक्शा, ऑटोरिक्शा, टेम्पो एवं सीएनजी बसें हैं। सीएनजी को हाल ही में प्रदूषण पर नियंत्रण रखने हेतु आरंभ किया गया है। नगर बस सेवा को लखनऊ महानगर परिवहन सेवा संचालित करता है। यह उत्तर प्रदेश राज्य सड़क परिवहन निगम की एक इकाई है।
शहर के हज़रतगंज चौराहे से चार राजमार्ग निकलते हैं: राष्ट्रीय राजमार्ग २४ – दिल्ली को, राष्ट्रीय राजमार्ग २५ – झांसी और मध्य प्रदेश को, राष्ट्रीय राजमार्ग ५६ – वाराणसी को एवं राष्ट्रीय राजमार्ग २८ मोकामा, बिहार को। प्रमुख बस टर्मिनस में आलमबाग का डॉ॰भीमराव अम्बेडकर बस टर्मिनस आता है। इसके अलावा अन्य प्रमुख बस टर्मिनस केसरबाग, चारबाग आते थे, जिनमें से चारबाग का बस टर्मिनस, जो चारबाग रेलवे स्टेशन के ठीक सामने था, नगर बस डिपो बना कर स्थानांतरित कर दिया गया है। यह रेलवे स्टेशन के सामने की भीड़ एवं कंजेशन को नियंत्रित करने हेतु किया गया है।

लखनऊ मेट्रो

लखनऊ शहर के लिए उच्च क्षमता मास ट्रांज़िट प्रणाली यानि लखनऊ मेट्रो की योजना भी अंतिम रूप ले चुकी है। इसके लिए दिल्ली मेट्रो रेल ही योजनाएं बना रही है। लखनऊ शहर के लिए उच्च क्षमता मास ट्रांज़िट प्रणाली यानि लखनऊ मेट्रो की योजना भी अंतिम रूप ले चुकी है। इसके लिए दिल्ली मेट्रो रेल कार्पोरेशन ही योजनाएं बना रहा है। डीएमआरसी ने यह काम श्रेई इंटरनेशनल को दिया है। इनकी रिपोर्ट के अनुसार लखनऊ में जमीन पर एक कि॰मी॰ मेट्रो पर १५ करोड़ रु का व्यय आयेगा, वहीं भूमिगत लाइन में यह बढ़कर २७ करोड़ हो जायेगा। मेट्रो रेल के संचालन को मूर्त रूप देने और उस पर आने वाले खर्च को पूरा करने की व्यवस्था के लिए राज्य सरकार ने वित्त, नगर विकास, आवास, ऊर्जा, लोक निर्माण, परिवहन ओर पर्यावरण विभाग के प्रमुख सचिवों और लखनऊ के मंडलायुक्त की एक समिति बनाई है।
लखनऊ में मेट्रो रेल शुरु होने के बाद सड़कों पर ट्रैफिक काफी हद तक कम हो सकेगा। लखनऊ और कानपुर शहरों में हर महीने लगभग १००० नए चौपहिया वाहनों का पंजीकरण कराया जा रहा है। लखनऊ में सभी राष्ट्रीय राजमार्गों पर बाइपास बना दिए जाने के बावजूद सड़कों पर गाड़ियों का दबाव बढ़ता ही जा रहा है।
कहरुवा

परिचय

ऐंबर एक जीवाश्म रेज़िन है। यह एक ऐसे वृक्ष का जीवाश्म रेज़िन है जो आज कहीं नहीं पाया जाता। रगड़ने से इससे बिजली पैदा होती है (यह आवेशित हो जाता है)। यह इसकी विशेषता है और इसी गुण के कारण इसकी ओर लोगों का ध्यान पहले पहल आकर्षित हुआ। आजकल ऐंबर के अनेक उपयोग हैं। इसके मनके और मालाएँ, तंबाकू की नलियाँ (पाइप), सिगार और सिगरेट की धानियाँ (होल्डर) बनती हैं।
ऐंबर बाल्टिक सागर के तटों पर, समुद्रतल के नीचे के स्तर में, पाया जाता है। समुद्र की तरंगों से बहकर यह तटों पर आता है और वहाँ चुन लिया जाता है, अथवा जालों में पकड़ा जाता है। ऐसा ऐंबर डेनमार्क, स्वीडन और बाल्टिक प्रदेशों के अन्य समुद्रतटों पर पाया जाता है। सिसली में भी ऐंबर प्राप्त होता है। यहाँ का ऐंबर कुछ भिन्न प्रकार का और प्रतिदीप्त (फ़्लुओरेसेंट) होता है। ऐंबर के समान ही कई किस्म के अन्य फ़ौसिल रेज़िन अन्य देशों में पाए जाते हैं।
ऐंबर के भीतर लिगनाइट अथवा काठ-फ़ौसिल और कभी कभी मरे हुए कीड़े सुरक्षित पाए जाते हैं। इससे ज्ञात होता है कि इसकी उत्पत्ति कार्बनिक स्रोतों से हुई है।

गुणधर्म

ऐंबर अमणिभीय और भंगुर होता है। इसका भंग शंखाभीय (कनकॉयडल) होता है। इस पर नक्काशी सरलता से हो सकती है। इसका तल चिकना और आकर्षक बनाया जा सकता है। यह साधारणतया अनियमित आकार में पाया जाता है। यह चमकदार होता है। इसकी कठोरता २.२५ से २.५०, विशिष्ट घनता १.०५ से १.१०, रंग हल्का पीला से लेकर कुछ कुछ लाल और भरा तक होता है। वायु के सूक्ष्म बुलबुलों के कारण यह मेघाभ हो सकता है। कुछ ऐंबर प्रतिदीप्त होते हैं। यह पारदर्शक, पारभासक और पारांध हो सकता है तथा ३०० डिग्री-३७५ डिग्री सें. के बीच पिघलता है। इसका वर्तनांक १.५३९ से १.५४४५ तक होता है। ऐंबर में कार्बन ७८ प्रतिशत, आक्सिजन १०.५ प्रतिशत और हाइड्रोजन १०.५ प्रतिशत, C₁₀H₁₆O सूत्र के अनुरूप होता है। गंधक ०.२६ से ०.४२ प्रतिशत और राख लगभग ०.२ प्रतिशत रहती है। एथिल ऐल्कोहल ओर एथिल ईथर सदृश विलायकों में गरम करने से यह घुलता है। डाइक्लोरहाइड्रिन इसके लिए सर्वश्रेष्ठ विलायक है।
ऐंबर में ३ से ४ प्रतिशत तक (मेघाभ नमूने में ८ प्रति शत तक) सकसिनिक अम्ल रहता है। ऐंबर का संगठन जानने के प्रयास में इससे दो अम्ल C₂₀H₃₀O₄ सूत्र के, पृथक किए गए हैं, परंतु इन अम्लों के संगठन का अभी ठीक ठीक पता नहीं लगा है।
गरम करने से ऐंबर का लगभग १५० डिग्री सें. ताप पर कोमल होना आरंभ होता है और तब इससे एक विशेष गंध निकलती है। फिर ३०० डिग्री-३७५ डिग्री सें. के ताप पर पिघलता और इससे घना सफेद धुआँ निकलता है जिसमें सौरभ होता है। इससे फिर तेल निकलता है जिसे 'ऐंबर का तेल' कहते हैं।
ऐंबर के बड़े बड़े टुकड़ों से मनका आदि बनता है। छोटे छोटे और अशुद्ध टुकड़ों को पिघलाकर ऐंबर वार्निश बनाते हैं। छोटे छोटे टुकड़ों को तो अब उष्मा और दबाव से 'ऐंब्रायड' में परिणत करते हैं। आजकल प्रति वर्ष लगभग ३०,००० किलोग्राम ऐंब्रायड बनता है। यह ऐंबर से सस्ता बिकता है और ऐंबर के स्थान में बहुधा इसी का उपयोग होता है। ऐंबर के सामान जर्मनी और आस्ट्रिया में अधिक बनते हैं।
अब नकली ऐंबर भी काच और प्लास्टिक (बैकेलाइट, गैलेलिथ और सेल्यूलायड) से बनने लगे हैं। नकली ऐंबर की विशिष्ट घनता ऊँची होती है और परा-बैंगनी किरणों से उसमें प्रतिदीप्ति नहीं आती। ऐंबर के अतिरिक्त अन्य कई प्रकार फ़ौसिल रेज़िन भी अनेक देशों में पाए जाते और विभिन्न कामों में प्रयुक्त होते हैं।